KOMISIJOS REGLAMENTAS (EB) Nr. 1777/2004
2004 m. spalio 14 d.
suderinantis Reglamentą (EB) Nr. 2342/1999, nustatantį išsamias Tarybos reglamento (EB) Nr. 1254/1999 dėl bendro galvijienos rinkos organizavimo taikymo taisykles dėl priemokų schemų, atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimą į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį,
kadangi:
(1)
Komisijos reglamente (EB) Nr. 2342/1999 (1) reikia padaryti keletą pritaikomųjų pataisų, atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (toliau - naujosios valstybės narės) stojimą į Europos Sąjungą.
(2)
Reglamento (EB) Nr. 2342/1999 6 straipsnio 2 dalyje numatoma, kad iki tam tikros datos valstybės narės informuoja Komisiją apie savo sprendimą įvesti kitus regionus arba pakeisti regionus, esančius jų teritorijoje. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(3)
Reglamento (EB) Nr. 2342/1999 7 straipsnio 1 dalyje numatoma, kad valstybės narės iki tam tikros datos informuoja Komisiją apie savo sprendimą pakeisti 90-ies gyvulių vienam ūkiui ir vienoje amžiaus grupėje apribojimą arba jo nesilaikyti. Iki tos pačios datos jos informuoja Komisiją apie minimalų gyvūnų vienam ūkiui skaičių, kuriam esant mažesniam, proporcingas sumažinimas nebus taikomas. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(4)
Reglamento (EB) Nr. 2342/1999 10 straipsnyje numatoma, kad iki tam tikros datos valstybės narės praneša Komisijai apie savo sprendimą taikyti to reglamento I skyriaus 2 skirsnyje minėtą sistemą. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(5)
Reglamento (EB) Nr. 2342/1999 11 straipsnio pirmojoje pastraipoje numatoma, kad Komisija nusprendžia, kuriose valstybėse narėse galima kitiems kalendoriniams metams suteikti priemoką sezoniškumui mažinti. Reikėtų atsižvelgti į tai, kad naujosios valstybės narės gali tenkinti 1999 m. gegužės 17 d. Tarybos reglamento (EB) Nr. 1254/1999 dėl bendro galvijienos rinkos organizavimo (2) 5 straipsnio 3 dalies taikymo sąlygas. Reglamento (EB) Nr. 2342/1999 11 straipsnio antrojoje pastraipoje numatoma, kad iki tam tikros datos valstybės narės informuoja Komisiją, jeigu jos nusprendžia taikyti Reglamento (EB) Nr. 1254/1999 5 straipsnio 3 dalį. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(6)
Reglamento (EB) Nr. 2342/1999 15 straipsnio 1 dalyje numatoma, kad iki tam tikros datos valstybės narės informuoja Komisiją apie jų sprendimą pakeisti Reglamento (EB) Nr. 1254/1999 6 straipsnio 2 dalies b punkte nurodytą maksimalų individualų referencinį kiekį arba nukrypti nuo jo. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(7)
Reglamento (EB) Nr. 2342/1999 21 straipsnio 1 ir 2 dalyse numatoma, kad valstybės narės praneša Komisijai įvairią informaciją, išdėstytą karvių žindenių priemokų programoje. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(8)
Reglamento (EB) Nr. 2342/1999 29 straipsnio 1 dalies pirmojoje pastraipoje numatoma, kad Komisija nusprendžia, kurios valstybės narės laikosi Reglamento (EB) Nr. 1254/1999 10 straipsnio 1 dalyje išdėstytų sąlygų. Reikėtų atsižvelgti į tai, kad naujosios valstybės narės gali laikytis tų sąlygų. Reglamento (EB) Nr. 2342/1999 29 straipsnio pirmoje dalyje numatoma, kad iki tam tikros datos valstybės narės informuoja Komisiją, ar jos ketina ar neketina taikyti Reglamento (EB) Nr. 1254/1999 10 straipsnyje išdėstytos schemos. Valstybėms narėms turi būti nustatytas galutinis terminas tokios informacijos pateikimui.
(9)
Reglamento (EB) Nr. 2342/1999 29 straipsnio 2 dalies antrojoje pastraipoje numatoma, kad iki tam tikros datos valstybės narės informuoja Komisiją apie priimtus kriterijus. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(10)
Reglamento (EB) Nr. 2342/1999 32 straipsnio 5 dalyje numatoma, kad iki tam tikros datos valstybės narės praneša Komisijai apie Reglamento (EB) Nr. 1254/1999 13 straipsnio 3 dalies c punkte pateiktą „ganyklos“ apibrėžimą. Reikėtų nustatyti tokio pranešimo terminą 2004 m., skirtą naujosioms valstybėms narėms.
(11)
Reglamento (EB) Nr. 2342/1999 32 straipsnio 6 dalyje numatoma, kad Komisija nusprendžia, kurios valstybės narės laikosi Reglamento (EB) Nr. 1254/1999 13 straipsnio 4 dalyje išdėstytų sąlygų. Reikėtų atsižvelgti į tai, kad naujosios valstybės narės gali laikytis tų sąlygų.
(12)
Reglamento (EB) Nr. 2342/1999 32 straipsnio 7 dalyje numatoma, kad ūkininkai, norintys gauti ekstensyvinimo išmoką pagal to straipsnio 6 dalį, mažiausiai šešis mėnesius iš eilės, pradedant ta diena, kai pateikiama paraiška, laiko tam tikrą melžiamų karvių skaičių. Naujosiose valstybėse narėse nustatant šešių mėnesių išlaikymo laikotarpį turėtų būti atsižvelgta į stojimo datą.
(13)
Reglamento (EB) Nr. 2342/1999 32 straipsnio 9 dalyje numatoma, kad iki tam tikros datos valstybės narės informuoja Komisiją apie jų sprendimą taikyti arba nustoti taikyti Reglamento (EB) Nr. 1254/1999 13 straipsnio 2 dalies antrojoje pastraipoje numatytą variantą. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(14)
Reglamento (EB) Nr. 2342/1999 35 straipsnio 2 dalies trečiojoje pastraipoje numatoma, kad iki tam tikros datos valstybės narės informuoja Komisiją apie jų sprendimą taikyti to 35 straipsnio 2 dalyje išdėstytas leidžiančias nukrypti nuostatas. Reikėtų nustatyti tokios informacijos pranešimo terminą, skirtą naujosioms valstybėms narėms.
(15)
Reglamento (EB) Nr. 2342/1999 46 straipsnio 1 dalyje numatoma, kad valstybės narės kiekvienais metais iki tam tikros datos praneša Komisijai informaciją apie galvijų, už kuriuos faktiškai buvo išmokėtos priemokos, skaičių. Reikėtų nustatyti tokios informacijos pranešimo terminą 2004 m., skirtą naujosioms valstybėms narėms.
(16)
Reglamento (EB) Nr. 2342/1999 I priede pateikiamas Reglamento 14 straipsnyje minėtų galvijų veislių sąrašas. Įrašant duomenis į tą priedą, reikėtų atsižvelgti į jau esamas galvijų veisles naujosiose valstybėse narėse.
(17)
Reglamento (EB) Nr. 2342/1999 II priede pateikiamas Reglamento 18 straipsnyje minėtas pieno primilžio vidurkis. Įrašant duomenis į tą priedą reikėtų atsižvelgti į naujosiose valstybėse narėse užregistruotus pieno primilžio vidurkius.
(18)
Todėl nuo naujųjų valstybių narių Stojimo sutarties įsigaliojimo dienos reikėtų atitinkamai iš dalies pakeisti Reglamentą (EB) Nr. 2342/1999,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2342/1999 iš dalies keičiamas taip:
1)
6 straipsnio 2 dalis papildoma šia pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie sprendimą pagal pirmąją pastraipą.“
2)
7 straipsnio 1 dalis papildoma šia pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie sprendimą pagal pirmąją ir antrąją pastraipas.“
3)
10 straipsnis papildomas šia pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie jų sprendimą pagal pirmąją pastraipą.“
4)
11 straipsnis iš dalies keičiamas taip:
a)
po pirmosios pastraipos įterpiama ši pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju vėliausiai iki 2004 m. lapkričio 1 d. Komisija nusprendžia, kuriose iš tų valstybių narių galima 2005 m. suteikti priemoką sezoniškumui mažinti.“
b)
pridedama ši pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie jų sprendimą pagal trečiąją pastraipą.“
5)
15 straipsnio 1 dalis papildoma šia pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie sprendimą pagal pirmąją pastraipą.“
6)
21 straipsnis iš dalies keičiamas taip:
a)
1 dalis papildoma šia pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju pagal pirmąją pastraipą yra pranešama vėliausiai iki 2004 m. spalio 30 d.“
b)
2 dalis papildoma šia pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju pagal pirmąją pastraipą pirmą kartą yra pranešama vėliausiai iki 2004 m. spalio 30 d.“
7)
29 straipsnis iš dalies keičiamas taip:
a)
1 dalis iš dalies keičiama taip:
i)
po pirmosios pastraipos įterpiama ši pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju Komisija vėliausiai iki 2004 m. gruodžio 31 d. nusprendžia, kuri iš tų naujųjų valstybių narių laikosi Reglamento (EB) Nr. 1254/1999 10 straipsnio 1 dalyje išdėstytų sąlygų.“
ii)
pridedama ši pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie sprendimą pagal trečiąją pastraipą.“
b)
2 dalis papildoma šia pastraipa:
„Už 2004 m. Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju pagal pirmąją pastraipą pirmą kartą yra pranešama vėliausiai iki 2004 m. spalio 30 d.“
8)
32 straipsnis iš dalies keičiamas taip:
a)
5 dalis papildoma šia pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju pagal pirmąją pastraipą pirmą kartą yra pranešama vėliausiai iki 2004 m. spalio 30 d.“
b)
6 dalyje po pirmosios pastraipos įterpiama ši pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju Komisija vėliausiai iki 2004 m. gruodžio 31 d. nusprendžia, kuri iš tų naujųjų valstybių narių laikosi Reglamento (EB) Nr. 1254/1999 13 straipsnio 4 dalyje išdėstytų sąlygų.“
c)
7 dalyje po antrosios pastraipos įterpiama ši pastraipa:
„Naujosiose valstybėse narėse paraiškos 2004 m. pateikiamos per bendrą valstybės narės nustatytą šešių mėnesių laikotarpį, kuris gali baigtis 2005 m.“
d)
9 dalis papildoma šia pastraipa:
„Už 2004 m. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2004 m. spalio 30 d. informuoja Komisiją apie sprendimą pagal pirmąją pastraipą.“
9)
35 straipsnio 2 dalyje po trečiosios pastraipos įterpiama ši pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju, joms nusprendus taikyti šią pastraipą, pagal trečiąją pastraipą pirmą kartą yra pranešama iki 2004 m. spalio 30 d.“
10)
46 straipsnio 1 dalis papildoma šia pastraipa:
„Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija vėliausiai iki 2005 m. kovo 1 d. Komisijai praneša pirmosios pastraipos a-d punktuose nurodytą informaciją, susijusią su laikotarpiu nuo 2004 m. gegužės mėn. iki gruodžio mėn.“
11)
I priedas yra pakeičiamas šio reglamento I priede pateiktu tekstu.
12)
II priedas yra pakeičiamas šio reglamento II priede pateiktu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 14 d.